钦定古今图书集成/明伦汇编/氏族典/第123卷 > 陈景肃
## 钦定古今图书集成/明伦汇编/氏族典/第123卷 > 陈景肃

按《诏安县志》：“景肃，字和仲，将军元光裔孙也。尝同秦
梓奉使燕。及梓归，表为祈请使，不拜。登绍兴进士，令
仙游，旌孝义，剿宿盗，多美政。后提举湖南，知南恩州，
有诏入知制诰，以秦桧故不拜。桧死，议均役，复知制
诰，致仕已八十馀矣。南恩叛服不常，择使宣慰，朝议
非景肃不可。乃持节往，岭南以平。卒赠光禄大夫、资”
政殿大学士，谥《廉献》。